съответствие с настоящия член, най-малко десет лозарски години след лозарската година, през която е представена информацията.
 4. Задълженията, определени в настоящия член, не засягат задълженията на държавите членки, определени в Регламент (ЕС) No 1337/2011 на Европейския парламент и на Съвета (12) по отношение на статистическите проучвания на площите с лозя.
 Член 23
 Процедура за подбор
 1. Държавите членки проверяват дали заявленията са подадени в определения срок, разглеждат всяко заявление и преценяват дали отговаря на правилата за съдържанието на заявлението, както и на критериите за допустимост и допустимите разходи, определени за всяка от мерките в техните програми за подпомагане. Ако заявленията не отговарят на тези изисквания или на критериите за допустимост и допустимите разходи, те се изключват като недопустими.
 2. Когато при дадена мярка се прилагат критерии за приоритет, след като извършат оценката, предвидена в параграф 1, държавите членки разглеждат всички заявления, които са счетени за допустими съгласно тази мярка, и им присъждат точки.
 Точките се изчисляват въз основа на критериите за приоритет, които изпълнява заявлението, и на конкретната относителна тежест, която всеки критерий за приоритет получава за всяка мярка.
 Въз основа на присъдените точки държавите членки изготвят класиране на допустимите заявления.
 3. Ако общата стойност на допустимите заявления за подпомагане по дадена мярка надвишава бюджетните средства, отпуснати за тази мярка за дадена финансова година, държавите членки правят подбор на заявленията в низходящ ред на класирането, изготвено съгласно параграф 2, до изчерпване на наличните бюджетни средства.
 Като подход, алтернативен на горния, държавите членки може да определят минимален брой точки, които да служат като прагова стойност, и да подберат всички заявления, които са получили този минимален брой точки. Ако в този случай общата стойност на допустимите заявления, които достигат праговата стойност, надвишава наличните бюджетни средства за дадена мярка за подпомагане, държавите членки може да приложат спрямо тези заявления плащания на пропорционална основа.
 4. Държавите членки може да определят прагова стойност и да решат да изключат допустимите заявления, които не я достигат, дори ако стойността на допустимите заявления не надвишава наличните бюджетни средства.
 5. За всяка съответна мярка държавите членки може — със съгласието на заявителя — да включат отново в процедурата за подбор допустимите заявления, които са били изключени през предходната година съгласно параграфи 3 и 4.
 6. Когато заявленията са били изключени съгласно настоящия член, заявителите биват информирани за основанията за това.
 Член 24
 Опростено възстановяване на разходите
 1. Когато държавите членки решат да използват стандартни таблици на единичните разходи в съответствие с член 5, втора алинея и член 44, параграф 1 от Делегиран регламент (ЕС) 2016/1149, те:
 а)
 определят тези таблици преди подаването на заявления;
 б)
 определят тези таблици чрез справедлив, безпристрастен и проверим метод на изчисление, който се основава на:
 i)
 статистически данни или друга обективна информация;
 ii)
 проверени данни за минали периоди за отделните бенефициери; или
 iii)
 прилагане на обичайните практики за определяне и анализ на разходите, които използват отделните бенефициери.
 За тази цел държавите членки осигуряват изчисленията да се извършват или тяхната адекватност и точност да се потвърждават от орган, който е функционално независим от органите, отговарящи